OzLabs/hebrew-wiki-articles huggingface dataset:
חוף פנל

חוף פנל (באנגלית: Pennell Coast) הוא מקטע חוף באנטארקטיקה בין כף ויליאמס וכף אדייר. ממערבית לכף ויליאמס מצוי חוף אואטס, וממזרח לכף אדייר מצוי חוף בורכגרווינק.

השם "חוף פנל" מתאר גם את קו החוף עצמו, וגם את רכסי ההרים שמאחורי קו החוף. 

אזור החוף כולל גם את קרחון רניק (שאורכו 250 קילומטרים, והוא אחד הקרחונים הגדולים באנטארקטיקה), את הר גרנהולם, הרי אנארי, פסגת צוק גיברלטר ואת הקצוות של רכסי בוורס והרי האדמירליות. בשטח חוף פנל מספר רכסי הרים נוספים ובהם הרי פרייברג, והרי קונקורד, וכן את נווה רניק ואת נווה אוואנס.
==היסטוריה==
===מקור השם===
שמו של החוף ניתן לו על ידי ועדת השמות האנטארקטית של ניו זילנד ב-1961, והוא נקרא על שם סגן הארי פנל, מהצי המלכותי הבריטי, מפקד ה"טרה נובה" - ספינת המחקר של משלחת טרה נובה, שחקרה את אנטארקטיקה בין השנים 1910-1913. פנל היה אוקיינוגרף (חוקר ימים) שחקר את ים רוס.
== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:11581 חוף פנל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130002 חוף פנל] באתר הגאזט האנטארקטי של ממשלת אוסטרליה
* [http://adam.antarcticanz.govt.nz/nodes/view/21611 חוף פנל] באתר הגאזט האנטארקטי של ממשלת ניו זילנד

== הערות שוליים ==

*
פנל
פנל
ג'יימס בורגו

ג'יימס בורגו (באנגלית: James Borrego; נולד ב-12 בנובמבר 1977) הוא מאמן כדורסל אמריקאי, המשמש כמאמנה הראשי של קבוצת שארלוט הורנטס מליגת ה-NBA.

==ביוגרפיה==
בורגו נולד וגדל בעיר אלבקרקי שבניו מקסיקו, וכתלמיד תיכון הוביל את קבוצת הכדורסל של "אקדמיית אלבקרקי" לשתי זכיות באליפות מדינת ניו מקסיקו. בין השנים 1998–2001 למד באוניברסיטת סן דייגו ושיחק בקבוצת הכדורסל שלה, "סן דייגו טוררוס".

מיד עם סיום לימודיו האקדמיים החל לשמש כעוזר מאמן של הטוררוס, ובשנתו השנייה והאחרונה בתפקיד העפילה הקבוצה לטורניר אליפות המכללות, לראשונה מזה 16 שנים.

לקראת עונת מונה לאחראי הווידאו במחלקת האימון של סן אנטוניו ספרס מליגת ה-NBA, תפקיד אותו המשיך למלא עד סיום עונת . בתקופתו עם הספרס זכתה הקבוצה בשתי אליפויות NBA, בעונות ו-.

בשנת 2010 עבר בורגו לקבוצת ניו אורלינס הורנטס, בה שימש במשך שנתיים כעוזר מאמן תחת המאמן הנכנס מונטי ויליאמס. בתחילת עונת מונה לעוזר מאמן ראשי באורלנדו מג'יק, תחת ז'אק ווהן. לאחר שנתיים וחצי, בהן העמידה הקבוצה מאזן מצטבר של 58 ניצחונות ו-158 הפסדים (26.9%) פיטרה אורלנדו את ווהן ומינתה במקומו את בורגו כמאמן הראשי עד סיום עונת . מתוך 30 המשחקים בהם אימן את הקבוצה, ניצחו המג'יק בעשרה.

ביוני 2015 חזר לסן אנטוניו כשמונה לעוזר מאמן הספרס תחת גרג פופוביץ', לצד עוזרי המאמן אטורה מסינה ובקי האמון. בעונת היה שותף לעונה הסדירה המוצלחת ביותר בתולדות הקבוצה, בה רשמה מאזן ניצחונות 67–15 (81.7%).

במאי 2018 מונה למאמנה הראשי של קבוצת שארלוט הורנטס.

==קישורים חיצוניים==

==הערות שוליים==

קטגוריה:כדורסלני אוניברסיטת סן דייגו
קטגוריה:מאמני כדורסל אמריקאים
קטגוריה:מאמני אורלנדו מג'יק
קטגוריה:מאמני שארלוט הורנטס
קטגוריה:ניו מקסיקו: כדורסלנים
קטגוריה:אמריקאים שנולדו ב-1975
ערפד (ציור)

ערפד הוא ציור של האמן הנורווגי אדוורד מונק. בציור אישה אדומת שיער חובקת גבר מעורער, החופן את פניו בחזהּ; שפתיה אופפות את צווארו. קומפוזיציה זו היא דו-משמעית: מחד, הגבר מוצא את נחמתו אצל האישה ומאידך, האישה שואבת את כוחו כמו ערפד. ניגודיות זו הקסימה את מונק לאורך שנות פעילותו, מצאה ביטוי ביצירותיו ואפיינה את פחדיו ותאוותיו. יש הטוענים כי ציור זה מציג את חששותיו של מונק מפני הנשים. שיערה האדמוני ה"זולג" של האישה מרמז על דם, ואילו הרקע הקדורני - על יגון וחשיכה נפשית; זהו ייצוג המושג "אהבה" והסבל האיום הטמון בו. 

הציור הוצג לראשונה לקהל הרחב בסתיו 1893 תחת השם "אהבה וכאב", אך הוא כונה "ערפד" על ידי מבקר האמנות סטניסלב פשיבשבסקי. ציור זה "בוים" בזכות חברו של האמן, הסופר אדולף פאול, ודוגמנית ציור מקצועית, ולו מספר עותקים. ב-1895 יצר מונק את גרסת חיתוך העץ המכונה "ערפד 2”. 

הערפד צויר מספר חודשים לאחר שמונק צייר את ציורו "הצעקה", שזכה לתשבחות. היצירה נרכשה ב-1903 על ידי ג’ון אנקר, אספן נלהב של יצירותיו של מונק, שמכר אותה לאוסף פרטי ב-1934.

ב-1988 נגנב הציור ממוזיאון מונק ובאותה שנה הושב אליו.

== קישורים חיצוניים == 

קטגוריה:ציורים מהמאה ה-19
קטגוריה:יצירות משנת 1893
יחסי לטביה–קנדה

יחסי לטביה–קנדה הם היחסים הדו-צדדיים שבין הרפובליקה של לטביה לבין קנדה. קנדה הכירה בעצמאות לטביה ב-26 באוגוסט 1991, והיחסים הדיפלומטיים בין שתי המדינות נוסדו ב-3 בספטמבר אותה שנה. ללטביה יש שגרירות באוטווה ושלוש קונסוליות של כבוד במונטריאול, ויקטוריה וטורונטו בעוד לקנדה יש שגרירות בריגה.

שתי המדינות חברות בנאט"ו ובארגון לביטחון ולשיתוף פעולה באירופה.

== יחסים פוליטיים ==
קנדה מעולם לא הכירה בכיבוש הסובייטי של המדינות הבלטיות והייתה המדינה הראשונה מארגון המדינות המתועשות (G7) להכיר בעצמאות לטביה. ב-28 במרץ 2003 קנדה הייתה המדינה הראשונה שאשררה את הצטרפותה של לטביה לנאט"ו. נוכחותה של קהילה לטבית-קנדית משמעותית (המוערכת ב-22,600 איש) מעידה גם היא על טיב היחסים שבין שתי המדינות.

== ביקורים רשמיים ==
במאי 2008, יחד עם משלחת פרלמנטרית בהנהגתו, ביקר יושב ראש הפרלמנט הלטבי גונדרז דאוץ בקנדה. שר המסחר הבינלאומי הקנדי סטוקוול דיי ביקר בלטביה במאי 2009.

== יחסים צבאיים ==
שתי המדינות הן חברות בנאט"ו. אבן הפינה ביחסים הצבאיים בין שתי המדינות הייתה הסיוע וההדרכה של קנדה ללטביה בענייני צבא, כחלק מהמחויבות של החברות בנאט"ו לשמור על השלום. קורסים לסיוע מקצועי הוצעו ללמעלה מ-300 קצינים לטבים.

== מסחר והשקעות ==
שווי יחסי המסחר בין לטביה לקנדה קטן באופן יחסי. בשנת 2012 ייצאה קנדה סחורות בהיקף של 54.7 מיליון דולר ללטביה, שכוללים בין היתר טקסטיל, מוצרי רוקחות, מזון, מכשירי חשמל וייבאה סחורות מלטביה בשווי של 20.1 מיליון דולר, שכללו בין היתר ריהוט, סיבים אופטיים, זכוכית, מזון וחומרי בנייה.

== ראו גם ==
* יחסי ישראל–לטביה
* יחסי ארצות הברית-לטביה
* יחסי לטביה-רוסיה

== קישורים חיצוניים ==

* [http://international.gc.ca/world-monde/latvia-lettonie/index.aspx?lang=eng קנדה ולטביה]
* [http://www.mfa.gov.lv/en/ottawa שגרירות לטביה בקנדה]
* [http://international.gc.ca/world-monde/latvia-lettonie/riga.aspx?lang=eng שגרירות קנדה בלטביה]
* [http://www.mfa.gov.lv/en/ottawa/embassy/ambassador קרל איינבאום], באתר שגרירות לטביה בקנדה
פאריטה (עיירה)

פאריטה (בספרדית: Parita) היא עיירה הממוקמת בנפת פאריטה במחוז אררה בפנמה. בשנת 1990 מנתה אוכלוסיית העיירה 3,257 איש, וב-2010 היא מנתה 3,723 איש. העיירה היא בירת הנפה והיא נוסדה בשנת 1556.

== קישורים חיצוניים ==

* [http://libmma.contentdm.oclc.org/cdm/compoundobject/collection/p15324coll10/id/119785/rec/1 אמנות הזהב הפרולומביאני: אוסף יאן מיטשל], קטלוג התערוכה של מוזיאון המטרופוליטן לאמנות (זמין באופן מלא כקובץ PDF), המכיל חומר על פאריטה

== הערות שוליים ==

קטגוריה:עיירות
קטגוריה:פנמה: ערים
יחסי איסלנד–לטביה

יחסי איסלנד–לטביה הם היחסים הדו-צדדיים שבין הרפובליקה של איסלנד לבין הרפובליקה של לטביה. איסלנד הייתה המדינה הראשונה שהכירה בעצמאות לטביה באוגוסט 1991. וב-22 באוגוסט 1991 שתי המדינות כוננו יחסים דיפלומטיים ביניהן. בשל העובדה שלאף מדינה אין שגריר תושב במדינה השנייה, שגרירות איסלנד בפינלנד אמונה גם על היחסים עם לטביה ושגרירות לטביה בנורווגיה היא האחראית על היחסים עם איסלנד כמו כן ללטביה יש קונסוליה לשם כבוד ברייקיאוויק.

שתי המדינות הן חברות מלאות במועצת מדינות הים הבלטי, נאט"ו ובמועצת אירופה.

== היסטוריה ==
ב-9 באוקטובר 2000 חתמו שתי המדינות על הסכם לשיתוף פעולה בין שתי הממשלות בתחום התיירות. שר החוץ של לטביה ציין כי "זהו סימן חדש לשיתוף הפעולה בין לטביה לאיסלנד" והביע את תמיכתו בהשתתפות לטביה בנאט"ו ובשילובה באיחוד האירופי. הוא גם העריך באופן חיובי את שיתוף הפעולה בין איסלנד ללטביה במסגרת האו"ם.

בשנת 2006 רכשה אייסלנדאייר את סמארטלינקס איירליינס.

== ביקורים רשמיים ==
ב-8 בספטמבר 2008 שר החוץ של איסלנד ביקר בלטביה. הוא נפגש עם כמה ראשי חברות בריגה ועם שר החוץ של לטביה מאריס רייקסטינס.

ב-11-13 באוגוסט 2002 ביקרה באיסלנד נשיאת לטביה ואירה ויקה-פרייברגה.

ב-24 באוקטובר 2005 ביקר באיסלנד ראש ממשלת לטביה איגרס קלביטיס. כראש ממשלה הוא ביקר באיסלנד פעם נוספת ב-7-8 ביוני 2006.

== ראו גם ==
* יחסי לטביה-קנדה
* יחסי ישראל–לטביה
* יחסי ארצות הברית-לטביה

== קישורים חיצוניים ==

* אתר [https://web.archive.org/web/20171225034829/http://www.iceland.is/iceland-abroad/fi/english/ שגרירות איסלנד בהלסינקי, פינלנד] (אחראית גם על היחסים עם לטביה) 
* אתר [http://www.mfa.gov.lv/en/norway שגרירות לטביה בנורווגיה] 

== הערות שוליים ==
אנון (סרט)

אנון הוא סרט מותחן מדע בדיוני שבוים ונכתב על ידי אנדרו ניקול בהפקה משותפת של ארצות הברית וקנדה. בסרט מככבים קלייב אואן ואמנדה סייפריד. הסרט הופץ על ידי נטפליקס ב-4 במאי 2018.

== תקציר העלילה ==
הסיפור מתרחש בעתיד שבו לכל האזרחים יש עין כיסוי המספקת בזמן אמת מידע על המשתמש, כמו גם מאחסנת כל דבר שהם רואים במין ענן בשם 'אתר'. סוכנות אכיפת החוק נלחמת בפשע, באמצעות סקירת ראיית מבט של כל אדם, תוך חיסול הפרטיות ובכך יוצרת מעקב וצנזורה עצמית דה פקטו. קצין משטרת לוס אנג'לס בשם סאל פרילנד הוא אחד מני רבים בתחום השיטור והאכיפה. אלא שהדברים משתנים מאוד כאשר הוא פוגש האקר ידועה בשם "הנערה" שגורמת לו לפקפק בממונים עליו.

== צוות השחקנים הראשי ==
* קלייב אוון כסאל פרילנד
* אמנדה סייפריד בתור הנערה
* קולם פאור בתור הבלש צ'ארלס גאטיס
* סוניה וולגר כקריסטן
* מארק או'בריאן כסיירוס פריר
* ג'ו פינג כלסטר הייגן
* עדו גולדברג כג'וזף קניק
* סבסטיאן פיגוט בתור הבלש ורדי
* רייצ'ל רוברטס כקסנדרה
* טוין אישולה כקלואי בניטז
* מרקו גרציני השוטר אלוורז

== הפקה ==
ב-28 בינואר 2016, קלייב אואן לוהק לגלם את תפקיד הבלש בעולם ללא פשע. ב-8 במרץ 2016, אמנדה סייפריד לוהקה לצדו כאישה ללא חתימה דיגיטלית אשר בלתי נראית למשטרה.

הצילומים העיקריים נערכו בתחילת ספטמבר 2016 בניו יורק.

== ביקורת ==
הסרט קיבל ביקורות מעורבות, ששיבחו מחד את איכות המשחק והמקוריות, אך קיבלה ביקורת שלילית על הסיפור, וההליך האיטי של פיתוח הדמויות. הסרט קיבל באתר Rotten Tomatoes דירוג של 50% על סמך 14 ביקורות, דירוג ממוצע של 6.2/10. באתר Metacritic, הסרט קיבל ציון משוקלל ממוצע של 53 מתוך 100, בהתבסס על 9 ביקורות, שציינו "ביקורות מעורבות או ממוצעות".

== קישורים חיצוניים ==
* 
* 

== הערות שוליים ==

קטגוריה:סרטי 2018
קטגוריה:סרטים אמריקאיים
קטגוריה:סרטים קנדיים
קטגוריה:סרטים דיסטופיים
קטגוריה:סרטים באנגלית
קטגוריה:נטפליקס: סרטים
קטגוריה:סרטי מדע בדיוני מ-2018
יחסי וייטנאם–יוון

יחסי וייטנאם–יוון הם היחסים הדיפלומטיים שבין הרפובליקה הסוציאליסטית של וייטנאם לבין הרפובליקה ההלנית.

== היסטוריה ==
היחסים הדיפלומטיים בין המדינות כוננו בשנת 1975. השגרירות היוונית בהאנוי נפתחה בשנת 2007 בניגוד לשגרירות הווייטנאמית שנפתחה בשנת 2011. היחסים בין המדינות התפתחו באופן משמעותי במהלך העשור האחרון. המדינות החלו לפתח את הקשרים הכלכליים ביניהם והביקורים בין המדינות גדלו באופן משמעותי. אולם, יש מעט יוונים המתגוררים בווייטנאם.

== יחסים כלכליים ==
* בשנת 2016, שווי הסחורה שיוצאה מיוון לווייטנאם הגיעה לסך 68.5 מיליון דולר אמריקאי והיא כללה כותנה גולמית, נייר ממוחזר, אגוזים, תרופות ועוד. באותה שנה, שווי הסחורה שיוצאה מווייטנאם ליוון הגיעה לסך 213 מיליון דולר אמריקאי והיא כללה ציוד שידור, מחשבים, קפה, נייר, מחשבונים, טלפונים ועוד.
* בשנת 2015, שווי הסחורה שיוצאה מיוון לווייטנאם הגיעה לסך 25.3 מיליון דולר אמריקאי והיא כללה סכיני גילוח, כותנה גולמית, נייר ממוחזר, תרופות, אבנים ועוד. באותה שנה, שווי הסחורה שיוצאה מווייטנאם ליוון הגיעה לסך 154 מיליון דולר אמריקאי והיא כללה ציוד שידור, קפה, נייר, מחשבים, פילה, גומי, בגדים ועוד.

== ייצוג ==
* יוון מיוצגת בווייטנאם על ידי שגרירות שהיא מחזיקה בהאנוי, בירת וייטנאם.
* וייטנאם מיוצגת ביוון על ידי שגרירות שהיא מחזיקה באתונה, בירת יוון.

==קישורים חיצוניים==

== הערות שוליים ==
שם נרדף (טקסונומיה)

שם נרדף (או סינוֹנים; באנגלית: synonym) הוא מונח בטקסונומיה ביולוגית שמשמעותו שם מדעי של טקסון אשר ידוע בשם מדעי אחר. בניגוד לשימוש המקובל בשם נרדף בהקשרים אחרים, בנומנקלטורה של מיון עולם הטבע שם נרדף אינו שווה במעמדו לשם המדעי העדכני ואינו ניתן להחלפה כפי שנהוג במילים נרדפות.

בטקסונומיה, לכל טקסון קיים אך ורק שם מדעי אחד בר-תוקף הנחשב כשם החוקי. כך, לדוגמה, ב-1758 קארולוס ליניאוס קבע לאריה את השם המדעי Felis leo, ובצורת כתיבתו המלאה . ב-1816 קבע לורנץ אוקן כי האריה הוא מין השייך לסוג Panthera, ולכן השם המקורי של ליניאוס הפך לשם נרדף והשם התקין הוא מעתה (לפי הנומנקלטורה הזואולוגית, הסוגריים סביב השם של לינאוס מרמזות שאין זה השם המקורי שניתן לטקסון עם תיאורו במאמר של לינאוס מ-1758).

שמות נרדפים עשויים להיווצר בכל פעם שאותו טקסון מוגדר ביותר משם מדעי אחד, למשל כאשר חוקר לא הכיר את עבודתו של חוקר אחר או כאשר הוא חולק עליו ולדעתו מדובר בשני מינים שונים שמאוחר יותר מאוחדים תחת אותו השם. שמות נרדפים עשויים להיווצר גם כאשר טקסון משנה את שמו, טקסונים מאוחדים או מפוצלים או עוברים להימצא תחת טקסון אחר, למשל כאשר מין מועבר לסוג אחר. שם נרדף יכול להיווצר גם כאשר הקוד הנומנקלטורי משתנה כך שהשם הישן אינו קביל יותר; למשל, השם נדחה ובמקומו התקבל השם .

== זואולוגיה ==
בנומנקלטורה זואולוגית, הנקבעת על ידי ה-International Code of Zoological Nomenclature, שם נרדף הוא שם מדעי שונה השייך לאותו טקסון באותה הרמה הטקסונומית. השם התקין נקרא לפי הקוד הזואולוגי valid name.

כאשר קיימים כמה שמות נרדפים לאותו הטקסון, השם הראשון מכונה senior synonym (שם נרדף ראשי) ואילו שמות נרדפים מאוחרים יותר נקראים junior synonym (שם נרדף זוטר).

== בוטניקה ==

בנומנקלטורה הביולוגית, קיים רק שם תקין אחד, הנקרא correct name, וכל השאר הם שמות נרדפים.

== השוואה בין זואולוגיה לבוטניקה ==
למרות שהעקרונות הבסיסים זהים, שמות נרדפים בנומנקלטורה בוטנית נבדלים מהנומנקלטורה הזואולוגית בטרמינולוגיה ובכמה פרטים:
* שם נרדף בבוטניקה = "junior synonyms" בזואולוגיה.
* שם נרדף הומוטיפי (homotypic) או nomenclatural בבוטניקה = "objective synonyms" בזואולוגיה.
* שם נרדף הטרוטיפי (heterotypic) או טקסונומי (taxonomic synonyms) = "subjective synonyms" בזואולוגיה.

==הערות שוליים==

קטגוריה:טקסונומיה
אגנס מקפייל

אגנס מקפייל (באנגלית: Agnes Macphail; 24 במרץ 1890 – 13 בפברואר 1954) הייתה פוליטיקאית קנדית אשר הייתה האישה הראשונה שכיהנה בפרלמנט הקנדי, בשנים 1921–1940. לאחר מכן היא כיהנה כחברה בפרלמנט של פרובינציית אונטריו (1943-1945, 1948-1951). חוץ מחקיקיה, מקפייל עסקה גם באקטיביזם ובכתיבה. הייתה ידוע בשל עמדות הפרוגרסיביזם והסוציאליזם שלה.

== ביוגרפיה ==
מקפייל נולדה ב-24 במרץ 1890 בדרום אונטריו. היא התחנכה בכנסייה המתודיסטית וסיימה את לימודיה בשנת 1910. לאחר הלימודים, עבדה מקפייל בהוראה במספר כפרים שונים. בתקופתה כמורה, החלה מקפייל בפעילות פוליטית ולכתוב. בשנת 1921 נחברה לראשונה לפרלמנט ונבחרה שוב לתפקיד בשנים 1925, 1926, ו-1930. בשנת 1935 לא נבחרה לתפקיד ועזבה את הפרלמנט. בשנת 1940 היא ניסתה להיבחר שוב לפרלמנט הפדרלי, אך נכשלה ולא התמודדה שוב לתפקיד.

מקפייל שימשה כנציגתה הראשונה של קנדה בחבר הלאומים בז'נבה, ולמרות עמדותיה הפציפיסטיות, היא תמכה בכניסת קנדה למלחמת העולם השנייה. היא גינתה רבות את המכללה המלכותית הצבאית של קנדה, בטענות פציפיסטיות וכי מכללה זו מהווה "חינוך זול וסנובי לילדי העשירים".

בשנת 1943 נבחרה מקפייל לפרלמנט המקומי של אונטריו. היא האישה הראשונה שנבחרה לתפקיד זה (בנוסף על ריי לאקוק שנבחרה באותה השנה). היא הפסידה בבחירות שהתקיימו בשנת 1945 אך חזרה לפרלמנט בשנת 1948 וכיהנה בו עד שנת 1951. באותה השנה לא הצליחה להיבחר שוב לתפקיד.

בשנותיה האחרונות, מקפייל הצליחה בקושי רב להתפרנס מעיתונאות. היא מעולם לא התחתנה. נפטרה ב-13 בפברואר 1954 בטורונטו ונקברה בעיר בחלקה עם בני משפחתה.

==קישורים חיצוניים==

* 
* 
* 

קטגוריה:ילידות 1890
קטגוריה:חברי בית הנבחרים של קנדה
קטגוריה:פמיניסטיות קנדיות
קטגוריה:פציפיסטים קנדים
קטגוריה:נפטרות ב-1954
תיירות בסנט לוסיה

העמק בין שתי הפסגות התאומות, הפיטון הקטן והפיטון הגדול, הוא [[אתר מורשת עולמית של אונסק"ו.]]
לסנט לוסיה, אי באיים הקריביים, ישנה תעשיית תיירות גדולה יחסית, וזו מושכת אליה מעל ל-350,000 תיירים בשנה. בשל שטח הקרקע הקטן של המדינה, רוב הקידום הממשלתי מבוצע על ידי רשות התיירות של סנט לוסיה, בראשות היו"ר אגנס פרנסיס.

== תעשיית התיירות ==
הר פטי פיטון.
מפל המים טוראיל בסנט לוסיה.
ענף התיירות בסנט לוסיה חיוני במיוחד, כיוון שמתמודד על המיקום הגבוה ביותר בתעשייה מבחינה כלכלית, לאחר תעשיית הבננות, ועשוי לזכות בו בעתיד. סנט לוסיה נוטה להיות פופולרית בשל מזג האוויר הטרופי שלה, חופיה ואתרי הנופש שלה.

=== אטרקציות נוספות ===
על אף שהרוב המכריע של התיירים נמשך להפלגות ולחופים, אטרקציות אחרות במדינה לוקחות גם הן חלק חשוב בהתפתחות ושגשוג הענף, ביניהן:
* הפיטונס -  שני תקעים געשיים היוצאים ישירות מן הים שגובהם יותר מ-700 מ', אשר נבחרו כאתר מורשת עולמית על ידי אונסק"ו.
* סופלור ספרינגס - הר הגעש בסגנון דרייב-אין היחיד מסוגו בעולם, הממוקם בסופרייר.
* הגן הבוטני בסנט לוסיה - הגן הבוטני מכיל מגוון רחב של מיני צמחים. אטרקציה עיקרית בו הוא מפל הגופרית.
* אוור פאנט סנטר - המרכז הראשון מסוגו שנפתח. ממוקם בלה פלייס קרנייג', קסטריז.
* מעבר לאלו, ניתן ליהנות מסיורים, פעילויות, טיולים ואטרקציות רבות אחריות, כגון זיפלינינג, שנורקלינג, טיולים רגליים ודייג.

== ערים תיירותיות ==
בירת סנט לוסיה, [[קסטריז.]]
הערים ומוקדי התיירות העיקריים אליהם תיירים נמשכים כוללים את:
* קסטריז
* סופרייר
* מפרץ מריגוט
* גרו איסלט
* צ'ויסיול

== קישורים חיצוניים ==

* [https://web.archive.org/web/20111218160321/http://www.stlucia.org/ מועצת התיירות של סנט לוסיה]

== הערות שוליים ==

קטגוריה:סנט לוסיה
סנט לוסיה
תיירות בזמביה

תיירות בזמביה מתייחס לענף התיירות ברפובליקה של זמביה, אפריקה. תעשיית התיירות היא תעשייה גדולה וצומחת בזמביה. בזמביה ישנם פארקים לאומיים רבים ומוקדי תיירות טבעיים רבים כגון מפלים, אגמים, נהרות, ומונומנטים היסטוריים.  זמביה הייתה מעורבת במספר הסכמי תיירות עם מדינות שכנות כמו אוגנדה וקניה. שר התיירות של אוגנדה, בוכאניינדי, אמר כי זמביה היא מודל תיירותי באפריקה. מועצת התיירות של זמביה (TCZ) משתפת פעולה עם הממשלה והמגזר הפרטי כדי לשפר את ההיבט השיווקי בענף התיירות.

ציד גם הוא חלק חשוב בתעשיית התיירות הזמבית. על אף שהמדינה אסרה על כל סוג של ציד בינואר 2013, הדבר חזר להיות חוקי עבור מיני חיות רבים שנה לאחר מכן. בנוסף, שר התיירות הזמבי הודיע כי נמרים עשויים להתאפשר לציד באופן חוקי החל משנת 2015 ואריות עשויים להתאפשר שוב לציד החל משנת 2016.

== מספרי כניסות תיירים ==
רוב המבקרים והתיירים שהגיעו לזמביה בשנים האחרונות היו ממדינות הלאום הבאות:
{| class="wikitable"
! מדינה || 2013 || 2014 || 2015
|-
| זימבבואה || 191,048 || 208,962 || 225,527
|-
| טנזניה || 184,187 || 219,215 || 166,833
|-
| הרפובליקה הדמוקרטית של קונגו || || 89,796 || 96,201
|-
| דרום אפריקה || 87,048 || 98,216 || 94,030
|-
| ארצות הברית || 31,826 || 32,625 || 38,496
|-
| הממלכה המאוחדת || 32,309 || 31,280 || 36,997
|-
| מלאווי || || 29,579 || 31,539
|-
| הודו || 17,136 || 21,117 || 25,517
|-
| נמיביה || || 16,742 || 22,311
|-
| הרפובליקה העממית של סין || 27,603 || 30,831 || 20,648
|-
| סך הכל || 914,576 || 946,969 || 931,782
|}

== גלריה ==
<gallery widths="240px" heights="200px">
File:Victoria Falls Bridge over Zambesi.jpg|גשר מפלי ויקטוריה
File:Victoria Falls 2012.jpg|מפלי ויקטוריה

</gallery>

==קישורים חיצוניים==

== הערות שוליים ==

קטגוריה:זמביה
זמביה
אלכסנדריה (מחוז)

אלכסנדריה (בערבית: محافظة الإسكندرية) הוא אחד מ-27 מחוזות מצרים הממוקם בצפון מצרים. מחוז אלכסנדריה נחשב למחוז החשוב ביותר במדינה לאחר מחוז קהיר. הוא ממוקם על גדות הים התיכון, מה שהפך את המחוז למרכז חשוב של סחר ימי. כיום, הנמל המקומי באלכסנדריה הוא החשוב ביותר במצרים. בנוסף על כך, המחוז נחשב למרכז תעשייתי חשוב, ומתרכזים בו כ-40% מהתעשייה המצרית (בעיקר כימיקלים, מזון, אריגה וכן תעשיות דלק ודשנים).

בירת המחוז היא אלכסנדריה, העיר השנייה בגודלה במצרים, אשר שימשה כבירת הארץ עד הקמתה של קהיר. נכון לשנת 2015, מתגוררים במחוז כ-4.8 מיליון תושבים ושטחו הוא כ-2,800 קמ"ר.

המוסדות החינוכיים החשובים במחוז הם ביבליותיקה אלכסנדרינה ואוניברסיטת אלכסנדריה. האתרים התיירותיים הפופולריים הם המגדלור באלכסנדריה המוזיאון היווני-רומי.

== היסטוריה ==
הקשר בין אזור אלכסנדריה לבין התרבות ההלניסטית החל מאות שנים לפני הופעתו של אלכסנדר הגדול. בסביבה זו התקיים סחר מפותח מאוד עם יוון, מה שגרם ליחסים טובים בין המצרים ליוונים בתקופת ממלכת פרס ששלטה בעמק הנילוס. בסתיו 332 לפנה"ס אלכסנדר הגדול כבש את האזור ללא קרב. החקלאים המקומיים (אשר התעמתו עם הפרסים פעמים רבות) קיבלו את אלכסנדר בשמחה רבה ובאופוריה. לאחר הכיבוש אלכסנדר הורה על הקמת עיר שתיקרא על שמו אשר הפכה בסופו של דבר לאלכסנדריה.

==קישורים חיצוניים ==

* 

קטגוריה:מצרים: מחוזות
International Code of Zoological Nomenclature

International Code of Zoological Nomenclature (בראשי תיבות: ICZN; אנגלית: הקוד הבין־לאומי של הנומנקלטורה הזואולוגית) היא מוסכמה בזואולוגיה הקובעת את החוקים למתן שמות מדעיים של טקסונים בתחום הזואולוגיה. באופן לא רשמי הקוד מכונה גם ICZN Code על שם הארגון International Commission on Zoological Nomenclature, שמתחזק ומוציא אותו לאור.

עיקרי החוקים נוגעים לנושאים הבאים:
* כיצד ניתן להשתמש בצורה נכונה בשמות מדעיים.
* איזה שם מקבל קדימות במקרה של קונפליקטים בין השמות.
* כיצד ספרות מדעית צריכה לצטט את השמות.

הנומנקלטורה הזואולוגית היא מערכת עצמאית ואינה תלויה בהחלטות של מערכות מינוח אחרות, כגון הנומנקלטורה הבוטנית. ולכן בעלי חיים וצמחים למשל יכולים לכאורה לקבל את אותו השם מבלי להפר את הכללים של כל אחד מהמערכות העצמאיות.

== עקרונות ==
=== עקרון הנומנקלטורה הכפולה ===
השם המדעי של המין, ולא של טקסון ברמות אחרות, הוא שילוב של שני שמות; תת-מין מוגדר על ידי שלושה שמות.

=== עקרון הקדימות ===
עיקרון זה קובע כיצד לבחור את השם המדעי החוקי כאשר קיימים כמה שמות לאותו טקסון.

=== עקרון התיאום ===
עיקרון זה קובע כיצד שינויים ישפיעו על טקסונים אחרים. למשל פרסום שם סוג חדש יכול לשנות באופן אוטומטי את כל שמות המינים תחת אותו הסוג.

=== עקרון קדימות המאמרים ===
עיקרון זה בא להסדיר מקרים של סכסוכים בין מאמרים שפורסמו בו-זמנית. לפי "עקרון הקדימות", הטקסון שפורסם ראשון זוכה לקבוע את השם המדעי אך פרסום המאמר נתון להשפעות שונות למשל אם עורך המגזין המדעי עסוק ופרסום המאמר התעכב מבלי שלכותב המאמר הייתה שליטה על כך.

=== העיקרון ההומונימי ===
לפי עיקרון זה שמו של כל אחד מהטקסונים חייב להיות ייחודי. לפיכך לא ייתכן ש־junior homonym ישמש כשם תקין.

=== עקרון הטיפוסים ===
לפי עיקרון זה כל טקסון נומינלי במשפחה, סוג, או מינים חייב להיות בעל שם. כלומר חייב להיות טקסון טיפוס שקבע את השם לקבוצה.

== קישורים חיצוניים ==
* [https://web.archive.org/web/20150801154338/http://iczn.org/ אתר ICZN]
<div class="mw-content-ltr">* International Commission on Zoological Nomenclature, 1999. [http://www.nhm.ac.uk/hosted-sites/iczn/code/ International Code of Zoological Nomenclature edition 4th]
</div>

קטגוריה:מיון עולם הטבע
בוחינסקה ביסטריצה

בוחינסקה ביסטריצה (בסלובנית: Bohinjska Bistrica, בגרמנית: Wocheine Feistrit) היא עיירה ברשות המקומית בוחין, באזור קרניולה עילית שבצפון מערב סלובניה.

==גאוגרפיה==
היישוב ממוקם באזור האלפים היוליאניים דרומית מערבית להר טריגלב ומישור פוקליוקה, בעמק סאבה בוהיניקה בין נהר הדוברבה וגבעות אידבוסקי גראדץ לערוצים ביסטריצה ובליצה. אגם בוהין ניצב מערבית ליישוב.

בעיירה תחנת רכבת בקו יסיניצה-טרייסט. הדרך המובילה אל תחנת הרכבת ביישוב מחלקת את היישוב לשניים: החלק העליון זגרוניה ואס (Zgornja vas) והחלק התחתון ספודניה ואס (Spodnja Vas).

==מוזיאון תומאז' גודץ==
ביישוב נמצא מוזיאון תומאז' גודץ, הניצב בבית הולדתו של תומאז' גודץ, שהיה בורסקאי, גולש סקי ופרטיזן במהלך מלחמת העולם השנייה. במוזיאון תערוכה המציגה את ההיסטוריה של האזור, מן התקופה הפרהיסטורית ועד לשתי מלחמות העולם.

==קישורים חיצוניים==

* [http://www.gorenjski-muzej.si/lokacije/muzej-tomaza-godca/?lang=en אתר מוזיאון תומאז' גודץ]

==הערות שוליים==

קטגוריה:סלובניה: יישובים
סוהאג (מחוז)

סוהאג (בערבית: محافظة سوهاج) הוא אחד מ-27 מחוזות מצרים הממוקם בדרום מצרים (מצרים העליונה). סוהאג שוכן על חלקים מנהר הנילוס. בירת המחוז היא העיר סוהאג. נכון לשנת 2014, מתגוררים בסוהאג כ-4.6 מיליון תושבים ושטחו של המחוז הוא כ-1,500 קמ"ר. במחוז שוכנים האתרים הארכאולוגיים אטריביס ואבידוס. המחוז הוא כפרי מאוד, כאשר רק כ-21.4% מהתושבים גרים בערים.

== קישורים חיצוניים ==

* 
* 

קטגוריה:מצרים: מחוזות
סטארלייט

סטארלייט הוא חומר מוצק המסוגל לכאורה לעמוד בפני טמפרטורות גבוהות במיוחד וכן לבודד מפני חום. החומר הומצא ויוצר על ידי כימאי חובב וספר בשם מוריס וורד (1933-2011) במהלך שנות השבעים והשמונים. התגלית התפרסמה בארצות הברית בשנת 1993 הודות לתוכנית טלוויזיה שעסקה בתחום המדע בשם Tomorrow's World ("עולם המחר"). שמו של החומר ניתן לו על ידי נכדתו של וורד קימברלי.

למרות שנאס"א הייתה מעוניינת בחומר וכן חברות טכנולוגיות אחרות, וורד מעולם לא היה מוכן לחשוף את הרכבו או את אופן הכנתו. בראיונות שנערכו עימו הוא סיפר שאשתו ובנותיו יודעות איך להכין את החומר, אך לאחר מותו אף אחת מהן לא הכינה כמות נוספת מהחומר או הודתה שהיא אכן יודעת כיצד לעשות זאת.

==תכונות==
לאחר בדיקות, נטען כי סטארלייט יכול לעמוד בפני קרן לייזר שהפיקה 10,000 מעלות צלזיוס. בתוכנית "עולם המחר" וכן בתשדיר רדיו של ה-BBC, נאמר שביצה שכוסתה בחומר לא בושלה לאחר שנחשפה למבער לוהט במשך חמש דקות, היא אפילו לא הייתה חמה במקצת למגע לאחר מכן. יתרה מכך, החומר הגן גם על יד אנושית מפני מבער פועל.

היועץ המדעי של משרד ההגנה האנגלי, רונלד מייסון, אמר: "מוריס לעיתים אמר שטויות מבחינה מדעית, אך זהו החומר המיוחד ביותר". מהנדסי חומרים אחרים מן העולם הביעו התעניינות בחומר, בהרכבו ובאופן יצירתו.

הדובר של נאס"א זאז רודי נרגנור סיפר על מגעי הסוכנות עם וורד: "ביצענו המון הערכות ו...אנחנו יודעים על כל האפשרויות העצומות שיש לחומר הזה".

==ניסיון לסחר==
וורד התיר למספר ארגונים מדעיים לבחון ולבדוק את החומר שייצר, אך הוא אסר עליהם לשמור ממנו דוגמיות לאחר המבדקים שונים מחשש שיבצעו לו הנדסה הפוכה. וורד ציין כי המצאתו שווה מיליארדים והוא התעקש לבעלות על 51% מהנוסחה - דרישה שהקשתה רבות על המתעניינים והמשקיעים הפוטנציאליים בחומר. 

אם כי וורד היה מעורב במגעים עם נאס"א על השקעה במוצר שלו וכן עם גופים אחרים, הוא היה קנאי ביותר להגנה על סוד הפקת החומר או הרכבו (הוא אפילו חשש שדגימות יגיעו לידיים זרות מבלי ידיעתו). וורד מת במאי 2011, ולפי דיווחים שונים בכלי התקשורת, החומר אינו מיוצר מאז על ידי חברה או אנשים פרטיים כלשהם. כלומר, וורד לקח את סוד תגליתו עימו לקבר. 

בשנת 2011 עיתונאי חוקר של הגרדיאן פרסם כי את הסטארלייט שהיה למעשה אבקה דקה היה צריך לערבב עם דבק פלסטי, ולכן למוצר היה זמן חיים קצר ביותר. לפי טענתו זו "הייתה הסיבה שמר וורד מעולם לא הצליח למכור או להביא את המוצר לשוק". יתרה מכן, העיתונאי אמר שקם פיתוח למוצר מתחרה באותה תקופה ולכן הסטארלייט נשכח.

==הרכב==
כאמור, הנוסחה המדויקת של הסטארלייט אינה ידועה. אך, נאמר שהחומר הכיל מגוון של פולימרים אורגנים וקו-פולימרים יחד עם תוספים שונים, כגון בוראט וחומרים נוספים שסייעו לתכונות שלו - עד 21 חומרים שונים בסך הכל. לפי הערכות של כימאים, היותו של החומר מבודד חום וחסין ירי, מעידה על כך שהרכבו 90% חומרים אורגניים.

==הערות שוליים==

קטגוריה:המצאות אבודות
אבק שרפה שימוסה

שמאל
אבק שרפה שימוסה (ביפנית: 下瀬火薬) היה סוג של מילוי נפץ לפגז אשר פותח על ידי מהנדס הצי היפני שימוסה מאסצ'יקה (1860–1911).

שימוסה נולד וגדל במחוז הירושימה, סיים את לימודיו באוניברסיטת טוקיו והיה לראשוני היפנים אשר החזיקו בתואר דוקטורט בהנדסה. משנת 1887 הועסק על ידי הצי הקיסרי היפני כמהנדס כימיה וב-1899 מונה לראש יחידת מחקר על מנת לפתח סוג חזק יותר של אבק שרפה שישמש את הארטילריה הימית.

שימוסה פיתח סוג חדש של חומר נפיץ המבוסס על צורה של חומצה פיקרית (טריניטרופנול). חומר הנפץ החדש היה יציב יותר מאשר סתם חומצה פיקרית, אשר יצר יותר חום ועוצמת פיצוץ גדולה יותר מאשר כל חומר נפץ אחר אשר היה זמין באותה העת. יתר על כך, הפיצוץ לא הפיק עשן רב, מה שהיווה יתרון רב על פני אבק שרפה רגיל בשדה הקרב.

אבק שרפה שימוסה אומץ על ידי הצי הקיסרי היפני החל משנת 1893. בהמשך החל האבק לשמש גם במקומות נוספים כגון מוקשים ימיים, פצצות עומק ולראשי נפץ של טילי טורפדו.

לאבק השרפה היה חלק רב בניצחון היפני במלחמת רוסיה–יפן אשר התרחשה בשנים 1904–1905.

קטגוריה:חומרי נפץ
קטגוריה:יפן: צבא וביטחון
קטגוריה:אבקות
פרנק קורצ'י

פרנק קורצ'י (באנגלית: Frank Coraci; נולד ב-3 בפברואר 1966) הוא תסריטאי ובמאי קולנוע אמריקאי, המוכר בעיקר בזכות עבודתו עם אדם סנדלר.

==ביוגרפיה==
קורצ'י נולד בעיירה שירלי שבמדינת ניו יורק, ארצות הברית.

בשנת 1984 סיים את לימודיו בבית הספר התיכון ויליאם פלויד <small>(אנ')</small> בלונג איילנד, שם היה חלק מנבחרת ההיאבקות של בית הספר. בשנת 1988 סיים לימודי תואר ראשון בחוג לאמנויות של אוניברסיטת ניו יורק שבמנהטן. 

== קריירה ==
בשנת 1995 יצא לאקרנים סרטו הראשון 'Murdered Innocence' שאותו כתב, ביים, ובו גם שיחק. הוא שיתף פעולה עם השחקן אדם סנדלר בחמישה סרטים מצליחים (זמר החתונות, נער המים, קליק, תקועים בחופשה ו-'The Ridiculous 6').

קורצ'י ביים את ג'קי צ'אן ואת סטיב קוגן בסרט מסביב לעולם בשמונים יום משנת 2004 אך סרט זה כשל בארצות הברית לאחר שגרף רק 24 מיליון דולר לעומת תקציב של 110 מיליון דולר. בשנת 2011 יצא לאקרנים הסרט שומר גן החיות בבימויו של קורצ'י ובכיכובו של קווין ג'יימס וזכה להצלחה קופתית לעומת ביקורות מעורבות. בשנת 2014 ביים את הסרט תקועים בחופשה, הסרט השלישי שבו דרו ברימור ואדם סנדלר מככבים יחדיו.

==פילמוגרפיה כבמאי==
* 'Murdered Innocence' (1995) - גם תסריטאי
* זמר החתונות (1998)
* נער המים (1998)
* מסביב לעולם בשמונים יום (2004)
* קליק (2006)
* 'I'm in Hell' (2007)
* שומר גן החיות (2011)
* הנה בא הבוקס (2012)
* תקועים בחופשה (2014)
*השישה המגוחכים (2015)
* 'Graves' (2016) - סדרת טלוויזיה (עונה 1, פרק 9)
* Hot Air (2019)

== קישורים חיצוניים ==

==הערות שוליים==

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1966
היהודי האחרון בוויניצה

היהודי האחרון בוויניצה הוא כינויו של תצלום שצולם בסמוך לעיר ויניצה שבאוקראינה במהלך השואה, ובו מוצג היהודי האחרון מהעיר כשהוא כורע על ברכיו לפני קבר אחים עמוס בגופות יהודי ויניצה וחייל איינזצגרופן מכוון אקדח לראשו, רגע לפני הוצאתו להורג, בעוד נאצים מהוואפן אס אס ושירות העבודה של הרייך מביטים במתרחש. תאריך הצילום המדויק אינו ידוע ומתוארך בין השנים 1941–1943.

ישנם חוקרים הסבורים כי התמונה לא צולמה בווינציה, אלא בברדיצ'ב.

== רקע ==
לפי מרשם אוכלוסין מ-1939, חיו אז בעיר ויניצה 33,150 יהודים, שהיוו כ-38% מאוכלוסיית העיר. ב-19 ביולי 1941, במסגרת הפלישה לברית המועצות, כבשו הכוחות הנאציים את העיר ויניצה. מיד לאחר הכיבוש הוקם גטו ליהודי העיר, שלא שרד זמן רב. הרצח ההמוני של יהודי ויניצה החל בשלהי יולי 1941. ב-16 וב-22 בספטמבר 1941 רוכזו יהודי הגטו ביער הסמוך לעיר. באתרי הריכוז ביצעו החיילים הנאצים ומשתפי פעולה אוקראינים רצח המוני ביהודים. עד תום אירועים אלו נרצחו רוב תושבי הגטו (כ-25,000 איש). היהודים המעטים שהושארו בגטו על ידי הנאצים והועסקו בעבודות כפייה נרצחו באוגוסט 1942.

== גילוי התצלום ==
ניצול שואה יהודי-פולני בשם אל מוס קיבל את התצלום במאי 1945 מחיילי הארמייה השלישית של ארצות הברית מיד לאחר שחרורו ממחנה הבת של דכאו (אלאך). מוס, בעודו מתגורר בשיקגו בשנת 1961, רצה, כדבריו, שאנשים ידעו "מה התרחש בזמנו של אייכמן". סוכנות הידיעות יו-פי-אי (UPI) קיבלה את התצלום ממוס והפיצה אותה ב-1961, במהלך משפט אייכמן.

על פי מקורות מאוחרים יותר, התצלום נמצא באלבומו של חייל איינזצגרופן, כשעל גב התצלום נמצא הכיתוב "היהודי האחרון בוויניצה".

== חשיבות ==
התצלום "היהודי האחרון בוויניצה" היה לתמונה איקונית. בשונה מתמונות שואה נודעות אחרות, לתמונה זו מספר מאפיינים ייחודיים: הפוקוס הוא בקורבן יחיד; התמונה מתארת רצח על ידי האיינזצגרופן ולא רצח בגטו או במחנה ריכוז או השמדה; התמונה לא צולמה על ידי בעלות הברית לאחר או במהלך שחרור מחנה עבודה או מחנה השמדה נאצי, אלא צולמה במהלך השואה וככל הנראה על ידי שותף לרצח (היינו, התמונה מראה את השואה מפרספקטיבה של חייל נאצי).

התצלום שועתק לא פעם לספרים ולמטרת תצוגות בנושאי השואה. הוא מוצג במספר מוזיאונים, בהם מוזיאון טופוגרפיה של טרור בברלין, מוזאון ארצות הברית לזכר השואה ומוזאון יד ושם.

==קישורים חיצוניים==

== הערות שוליים ==

קטגוריה:השואה: תצלומים
קטגוריה:תצלומי גברים
קטגוריה:שואת יהודי אוקראינה
קטגוריה:זיכרון שואת יהודי אוקראינה
מייקל רודה

מייקל רודה (באנגלית: Michael Rohde) (נולד ב-26 באוגוסט 1959 בניו יורק) הוא שחמטאי יהודי-אמריקאי בדרגת רב-אמן.

==ביוגרפיה==
מייקל רודה נולד בניו יורק. בשנת 1975 הוא ניצח באליפות ארצות הברית בשחמט לבתי הספר ובשנת 1976 לבתי הספר תיכוניים.

במהלך שנות ה-80 של המאה ה-20 הוא השתתף בתחרויות בינלאומיות רבות. בשנת 1987 הוא חלק מקום 7–8 בתחרות בבאר שבע עם נתן בירנבוים. באותה שנה הוא ניצח בתחרות בסן פרנסיסקו וחלק מקום 7–8 באליפות ארצות הברית עם מייקל ויילדר.

בשנת 1991 רודה חלק את הניצחון באליפות ארצות הברית בפתוחה בשחמט עם ולדימיר אקופיאן.

רודה הוסמך לעורך דין.

==קבלת דרגות בינלאומיות==
* 1976 - אמן בינלאומי
* 1988 - רב-אמן.

==קישורים חיצוניים==

קטגוריה:שחמטאים יהודים אמריקאים
קטגוריה:רבי-אמנים אמריקאים
קטגוריה:עורכי דין יהודים אמריקאים
קטגוריה:אמריקאים שנולדו ב-1959
אאודי טייפ A

אאודי Type A (בגרמנית: Audi Typ A, באנגלית: Audi Type A) היא מכונית משפחתית בתצורת קבריולה, מתוצרת יצרנית הרכב הגרמנית אאודי אשר יוצרה בין השנים 1910–1912. 

Type A היה הדגם הראשון שבנתה יצרנית הרכב אאודי. מרכב הרכב בעל 4 דלתות והוא יועד לארבעה נוסעים. מחירו עמד על 8,500 גולדמרק.

סך הכול יוצרו 140 יחידות.

== תמונות ==
<gallery mode="packed" heights="140">
קובץ:1911 Audi 10-26 HP.JPG | "אאודי Type A
קובץ:Audi 10-26 PS, the oldest Audi in the world, NTM Prague.jpg| "אאודי Type A
קובץ:Audi Typ A 22PS2.JPG | "אאודי Type A
קובץ:Audi Typ A.JPG | "אאודי Type A
</gallery>

==קישורים חיצוניים==

==הערות שוליים==

קטגוריה:דגמי מכוניות שהושקו ב-1910
קטגוריה:מכוניות משפחתיות
קטגוריה:מכוניות קבריולה
A
קטגוריה:כלי רכב גרמניים
ראלי בן-יהודה

ראלי בן יהודה (נולדה ב-26 בספטמבר 1934) היא מתעמלת עבר ישראלית, פעמיים ברציפות אלופת ישראל (1958 ו-1959). היא ייצגה את ישראל באולימפיאדת רומא (1960).

== ביוגרפיה ==
בן יהודה התאמנה בקבוצת הפועל תל אביב בהדרכתה של אגנס קלטי.

שלושה שבועות לפני אולימפיאדת רומא (1960) עברה בן יהודה תאונת דרכים ברומא יחד עם חברותיה המתעמלות אך נפצעה קלות. בסופו של דבר היא השתתפה במשחקים וסיימה במקום 81 בתחרות הקרב רב בתוצאה של 68.164 נקודות הטובה מבין 3 המתעמלות הישראליות. נוסף לכך, היא סיימה במקום 62 בתרגיל על מקבילים המדורגים, במקום 72 בתרגיל הקרקע, במקום 86 בתרגיל הקורה ובמקום 96 בתרגיל הקפיצות.

==קישורים חיצוניים==

== הערות שוליים ==

קטגוריה:אלופות ישראל בהתעמלות
קטגוריה:משתתפים ישראלים באולימפיאדת רומא (1960)
קטגוריה:ישראליות שנולדו ב-1934
קטגוריה:ישראלים שנולדו ב-1934
יחסי אינדונזיה–לוב

יחסי אינדונזיה–לוב הם היחסים הדיפלומטיים שבין רפובליקת אינדונזיה לבין מדינת לוב.

== היסטוריה ==
היחסים הדיפלומטיים בין המדינות כוננו ב-17 באוקטובר 1991. שתי המדינות הן חברות בארגון לשיתוף הפעולה האסלאמי ובארגון המדינות הבלתי-מזדהות. בספטמבר 2003, ביקר נשיא אינדונזיה בטריפולי. בפברואר 2004, מועמר קדאפי, נשיא לוב ביקר בג'קרטה. לאחר האביב הערבי ונפילת קדאפי, ממשלת אינדונזיה סייעה ללוב להשתקם.

== יחסים כלכליים ==
* בשנת 2016, שווי הסחורה שיוצאה מאינדונזיה ללוב הגיעה לסך 19.6 מיליון דולר אמריקאי והיא כללה דגים מעובדים, סבון, מרגרינה, שמן דקלים, שמן קוקוס ועוד. באותה שנה, שווי הסחורה שיוצאה מלוב לאינדונזיה הגיעה לסך 40 מיליון דולר אמריקאי והיא כללה ברובה (97%) נפט גולמי.
* בשנת 2014, שווי הסחורה שיוצאה מאינדונזיה ללוב הגיעה לסך 36.1 מיליון דולר אמריקאי והיא כללה מוצרי ניקוי, סבון, קינמון, דגים מעובדים ועוד. באותה שנה, שווי הסחורה שיוצאה מלוב לאינדונזיה הגיעה לסך 52.3 מיליון דולר אמריקאי והיא כללה נפט גולמי בלבד.

== ייצוג ==
* לוב מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת בלוב על ידי שגרירות שהיא מחזיקה בטריפולי, בירת לוב.

== הערות שוליים ==
אנגרי בירדס - הסרט 2

אנגרי בירדס - הסרט 2 (מוכר גם כאנגרי בירדס 2; באנגלית: The Angry Birds Movie 2) הוא סרט קולנוע קומי בהנפשה ממוחשבת, המבוסס על המשחק "אנגרי בירדס" וסרט המשך לסרט ההנפשה "אנגרי בירדס - הסרט". הסרט בוים על ידי תורופ ואן אורמן וג'ון רייס , הופק על ידי ג'ון כהן, ואת התסריט כתב פיטר אקרמן . את הדמויות בסרט מדבבים ג'ייסון סודייקיס, ג'וש גד, דני מקברייד, לזלי ג'ונס, ביל היידר, רייצ'ל בלום, סטרלינג קיי בראון, זאק וודס, דאב קמרון ופיטר דינקלג'. כמו כן, יש מדבבים אורחים, בהם אנתוני פדייה מהערוץ "סמוש" ביוטיוב.

==עלילה==
הציפורים הכועסות יוצאות להרפתקה חדשה, כאשר המלך מאדבירד, המנהיג של החזירים הרשעים, מתכנן תוכנית נקמה על הציפורים הכועסות שהרסו את ביתו כדי להשיב את הביצים שלהן. בינתיים, ציפור סגולה מסתורית בשם זאטה, שמואסת בחייה באי הקפוא, מנסה להתגרות בכולם עם התוכניות שלה. מטרתה היא להפוך את כל האיים לשלה כי באי שלה קפוא והיא רוצה לקחת חופשה באקלים חם יותר.
כעת על הציפורים הכועסות והחזירים הרשעים לאחד כוחות על מנת לעצור את זאטה.

==מדבבים==
*ג'ייסון סודייקיס/יפתח אופיר - רד
*ג'וש גד/שמחה ברבירו - צ'אק
*דני מקברייד/אמנון וולף - בומב (נקרא בומבה בגרסה בעברית)
*ביל היידר/קובי מאור - לאונרד
*פיטר דינקלג'/אלון נוימן - אית'ן העיט "האדיר"
*לזלי ג'ונס/אביב כרמי - זאטה
*מאיה רודולף/קרן פלס - מטילדה
*אקוופינה/דקלה הדר - קורטני
*ברוקלין פרינס/היאלי גרשון - זואי
*רייצ'ל בלום/בל וענונו - סילבר
*סטרלינג קיי בראון/אלדד פריבס - גארי החזיר
*דאב קמרון/יעל גולדמן - אלה
*זאק וודס - קארל הנשר
*יוג'ניו דרבז/ניב פטל - גלן
*פיט דייווידסון - ג'רי הנשר
*בק בנט/אריה צ'רנר - בראד איגלבורגר
*ליל ריי האוורי/מומי לוי - אלכס
*אנתוני פדייה/דן קיזלר - האל
*ג'וג'ו סיווה/אורי טור - ג'יי
*ניקי מינאז'/הילה מערבי - פינקי
*טיפאני האדיש/שירלי לילו - דבי
*בק בנט/יורם יוספסברג - האנק
*קולין באלינגר/מלי לוי גרשון - רוקסן
*דוד דובריק - אקסל
*אלמה ורסנו - סאם-סאם (ורסנו דיבבה את סאם-סאם גם בגרסה בעברית)
*פיית' אורבן - ביאטריס
*סאנדיי אורבן - לילי
*ג'נסיס טנון/גבריאל כהן - ויוי (וינסנט)
*טוני הייל/דן קיזלר - פנטומימאי
*נולאן נורת' - טרנס
*אלכס הירש - סטיב הנשר
*מייסון רמזי/עמנואל פפר - אוליבר

==הפקה==
באוגוסט 2016, חברת Rovio התחילה לעבוד על סרט המשך. הסרט יצא ב-2 באוגוסט 2019, במקביל לציון 10 שנים למשחק המקורי.

הסרט בוים על ידי תורופ ואן אורמן וג'ון רייס, הופק על ידי ג'ון כהן, ואת התסריט כתב פיטר אקרמן. סודייקיס, גד, היידר, מקברייד ודינקלג' הוכרזו כמדבבים חוזרים, בעוד החדשים כוללים את רייצ'ל בלום, סטרלינג קיי בראון, יוג'ניו דרבז, זאק וודס, אקוופינה, ליל ריי האוורי, דאב קמרון, בק בנט וברוקלין פרינס. לזלי ג'ונס מדבבת את הנבל.

ההנפשה בוצעה שוב על ידי Sony Pictures Imageworks, בשיתוף עם סרטי סוני הנפשה.

== קישורים חיצוניים ==

* 

* 

==הערות שוליים==

הסרט 2
קטגוריה:סרטי 2019
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטי המשך אמריקאיים
קטגוריה:סרטי קולומביה
קטגוריה:סרטים באנגלית
קטגוריה:סרטים שמבוססים על משחקי וידאו
קטגוריה:סרטי סוני הנפשה: סרטים
קטגוריה:סרטי אנימציה של סרטי קולומביה
קטגוריה:סרטים על עופות
קטגוריה:סרטים על חזירים
קטגוריה:סרטי אנימציה על בעלי חיים
פטולמאיוס כנוס

פטולמאיוס כנוס (ביוונית: Πτολεμαῖος Χέννος; המחצית הראשונה של המאה ה-2 לספירה), בנו של הפאיסטיון, היה מדקדק יווני מאלכסנדריה בזמן שלטון הקיסרים טראיאנוס ואדריאנוס. נראה כי הוא שהה במשך תקופה מסוימת ברומא.

על פי הסודא, הוא היה מחברם של דרמה היסטורית בשם "ספינקס", של אפוס בשם "אנתומרוס" (Ἀνθόμηρον) ב-24 ספרים (שניהם חיבורים אבודים) ושל "היסטוריה מוזרה" ("סיפורים מדהימים") וחיבורים נוספים.

החיבור "היסטוריה מוזרה" זהה ככל הנראה לחיבור "היסטוריה חדשה" בשישה ספרים, שפוטיוס מייחס לפטולמאיוס הפאיסטיון, שתקציר שלו נשמר בביבליותקה של פוטיוס. החיבור הוקדש לאשה בשם "טרטולה", שהמחבר מכנה אותה ה"גברת" שלו. פוטיוס הבחין בעוקצנות לגבי מחברו התמים שהוא חשב אותו ל"חיבור מאוד שימושי לאלה הלוקחים על עצמם לנסות להשיג בקיאות בהיסטוריה", מאחר ש"הוא עשיר במידע יוצא דופן ומדומיין באופן גרוע". החיבור הכיל תערובת של כל מיני אגדות ומעשיות השייכות הן לתקופה המיתולוגית והן להיסטורית.
פטולמאיוס ציין בחיבורו זה אישים מפורסמים שמקור כינויים באחת מאותיות האלפבית היווני. האישיות היחידה מביניהם שלא הייתה יוונית או רומית, הוא משה. פוטיוס כותב ש"המיתוגרף הזה דובר שטויות, כאשר הוא אומר שמשה המחוקק של העברים נקרא 'אלפא' משום שהייתה לו צרעת לבנה רבה על גופו". הסבר זה מקורו ככל הנראה בחוגים של אלכסנדריה, בה התגורר פטולומאיוס, שהייתה קשורה בה המסורת שהיהודים היו מצורעים בתקופת יציאתם ממצרים. הסבר זה הוצע גם על ידי פילון איש גבל, ככל הנראה בהקשר לאלף בית הפיניקי, והופיע גם אצל הסופר היווני-מצרי ניקארכוס (Nicarchus, המאה ה-1 לספירה).

בעבר הוצע לזהותו עם פטולמי אל-גריב (300 לספירה לערך), אולם זיהוי זה כבר אינו מקובל.

==הערות שוליים==

קטגוריה:אלכסנדריה: אישים
קטגוריה:מחברים כותבי יוונית
קטגוריה:אישים שחיו במאה ה-2
יוסף אוריון

יוסף (לוכסי) אוריון (לוכסנבורג) (4 בדצמבר 1917 – ספטמבר 2020) היה רץ למרחקים ארוכים ומאמן אתלטיקה ישראלי יליד גרמניה. אלוף ארץ-ישראל (1941) בריצת 5000 מטר ושיאן ארץ-ישראל בריצת 10,000 מטר.

== ביוגרפיה ==
אוריון נולד בבויטן שבגרמניה, באזור השייך היום לפולין. בתור נער בגרמניה עסק בריצה והתחרה במסגרת איגוד "הכח בויטן", ובמסגרתו אף זכה בתואר סגן-אלוף שלזיה של אגודת מכבי לריצת 3,000 מטר. בשנת 1936 עלה לישראל מטעמי ציונות. בתקופת מאורעות תרצ"ו-תרצ"ט שכל את אחיו, שהיה גם הוא ספורטאי, באירוע בחיפה.

לאחר ארבע שנים בארץ שב להתחרות בריצה, במסגרת אגודת מכבי רחובות. באליפות ארץ ישראל שנערכה באצטדיון המכביה בתל אביב במאי 1940 זכה אוריון במדליית כסף בריצת 5000 מטר בתוצאה של 17:38.4 דקות, אחרי ולטר פרנקל (17:33.6 דקות) ולפני חברו לאגודה כהן (18:07.2 דקות).

בשנת 1941 שבר את השיא הארץ-ישראלי בריצת 10,000 מטר בתוצאה של 38:18.3 דקות, שיפור לשיאו של ולטר פרנקל. באפריל אותה שנה באליפות ארץ ישראל כחבר בקבוצת משטרת לוד הוא זכה במדליית זהב בריצת 5,000 מטר בתוצאה של 17:38.2 דקות, לפני מק לאוד ממשטרת ירושלים (17:54.6 דקות) וליש מהצבא הבריטי (17:54.6 דקות).

בשנים אלו ביישוב, השתייך לקבוצת שיבולת והיה ממקימי כפר המכבי. הוא עסק בשמירה וב-1940 הצטרף כנוטר למשטרת היישובים. ב-1942 הצטרף למחלקה הגרמנית של הפלמ"ח. במסגרת הגדוד השלישי של הפלמ"ח השתתף בקרבות שחרור הגליל, והשתתף במבצע יואב. הוא נפצע בקרבות לשחרור המצור מעל קיבוץ להבות הבשן, אבל המשיך ללחום במסגרת הגדוד. ב-1951 עבר קורס קצינים, וב-1956 היה מפקד פלוגה במבצע סיני.

בשנת 1944 סיים את המחזור הראשון להכשרת מורים לחינוך גופני בבית המדרש. לאחר מכן עסק באימון אתלטיקה באגודות הפועל עמק חפר, הפועל כפר סבא והפועל פתח תקווה. עם הספורטאים הבולטים שאימן נמנים חנה שזיפי, אילן שזיפי, אביבה בלס ומרים סידרנסקי. כמו כן עסק בחינוך גופני בבתי ספר, והיה מורה לחינוך גופני מעל 20 שנה בבית הספר אוסטרובסקי ברעננה. כמו כן שימש חבר בוועדת האתלטיקה שליד ההתאחדות לספורט ואף ניהל את המשחקים הפאראלימפיים תל אביב (1968).

בשנת 1995 זכה באות יקיר העיר הוד השרון.

כמו כן, התנדב לארגון בני ברית והיה לנשיא הסניף בהוד השרון. בשנת 2011 קיבל את מגן סגנית השר לאזרחים ותיקים על תרומתו המיוחדת לחברה.

== חיים אישיים ==
אביו, אמו ואחיו הקטן של אוריון נספו בשואה. הוא התחתן בגיל 37 בשנת 1954 עם ג'ינט, שעלתה ממצרים. הם התגוררו ברמתיים ולזוג נולדו שלוש בנות. נפטר בספטמבר 2020.

==קישורים חיצוניים==
* [https://web.archive.org/web/20180513011304/http://tiberias-marathon.iaa.co.il/index.php?uri=%2Fhonorees%2Fmember%2F179 יוסף אוריון (לוכסי)], באתר איגוד האתלטיקה בישראל
* נצחיה יעקב, [http://www.israelhayom.co.il/article/520891 רץ עם המדינה], באתר ישראל היום, 12 בדצמבר 2017
* אורי גולדבורט וקובי בכמן, [https://web.archive.org/web/20180512181840/http://www.sportweb.co.il/כתבות/181_ יוסף אוריון (לוכסי) בן 90 ספורטאי, נוטר, לוחם ומחלוצי החינוך הגופני בישראל], באתר SportWeb, גיליון מס' 135, 1 בפברואר 2008
* 
* [http://debuzzer.com/shohat/51138/ שיא ישראלי חדש לעלמיה]
* 
* 

==הערות שוליים==

קטגוריה:אצנים ישראלים
קטגוריה:מאמני אתלטיקה ישראלים
קטגוריה:מורים לחינוך גופני
קטגוריה:אתלטים ארץ-ישראלים
קטגוריה:אלופי ישראל בריצה
קטגוריה:שיאני ישראל באתלטיקה
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:אנשי העלייה החמישית
קטגוריה:ישראלים ילידי גרמניה
קטגוריה:ישראלים שנולדו ב-1917
קטגוריה:ישראלים שנפטרו ב-2020
אאודי 50

אאודי 50 (בגרמנית: Audi 50) היא מכונית סופרמיני, 3 דלתות האצ'בק, מתוצרת יצרנית הרכב הגרמנית אאודי אשר יוצרה בין השנים 1974–1978.

סך הכול יוצרו 180,812 יחידות, מתוכם 177,319 יחידות בנפח מנוע 1,093 סמ"ק. 
 
דגם הפולקסווגן פולו אשר הוצג בשנת 1975 נבנה על הפלטפורמה של ה"אאודי 50" והיה כמעט זהה לו.

==דגמי "אאודי 50"==

* "L"
* "CL"
* "LS"
* "GL"
* "GLS"

==מכירות "אאודי 50"==
* 22,136 יחידות (שנת 1974)
* 84,343 יחידות (שנת 1975)
* 53,536 יחידות (שנת 1976)
* 15,213 יחידות (שנת 1977)
* 5,213 יחידות (שנת 1978)
==תאוצות דגמי "אאודי 50"==
* בין 0-100 קמ"ש היא 16.5 שניות (מנוע 899 סמ"ק)
* בין 0-100 קמ"ש היא 15.4 שניות (מנוע 1,093 סמ"ק המפיק 50 כ"ס)
* בין 0-100 קמ"ש היא 13.5 שניות (מנוע 1,093 סמ"ק המפיק 60 כ"ס)
* בין 0-100 קמ"ש היא 13.5 שניות (מנוע 1,272 סמ"ק המפיק 60 כ"ס) 
== תמונות ==
<gallery mode="packed" heights="110">
קובץ:Audi 50 sst.JPG | "אאודי 50"
קובץ:Audi 50.jpg | "אאודי 50"
</gallery>

==קישורים חיצוניים==

==הערות שוליים==

קטגוריה:דגמי מכוניות שהושקו ב-1974
קטגוריה:מכוניות סופרמיני
50
קטגוריה:כלי רכב גרמניים
יחסי החוץ של סן מרינו

[[דגל סן מרינו]]
סן מרינו היא מדינה עצמאית, שמקיימת קשרים עם מדינות העולם למרות גודלה הזעיר. כמו כן, סן מרינו חברה בארגונים רבים כגון האו"ם, ארגון התיירות העולמי, ארגון הבריאות העולמי, מועצת אירופה, אונסק"ו ועוד.

סן מרינו שומרת על יחסים דיפלומטיים רשמיים עם 108 מדינות. כ-5 מדינות מחזיקות שגרירות או קונסולית כבוד בסן מרינו בעוד שמדינות אחרות מפעילות שגרירויות מייצגות במדינות אחרות, בדרך כלל ברומא, בירת איטליה. סן מרינו מחזיקה קונסוליית כבוד במדינות מסוימות, לרבות ארמניה.

== יחסים בילטרליים ==
{| class="wikitable sortable"
!מדינה
!תאריך כינון יחסים
!הערות
|-
|
|2009
|היחסים בין שתי המדינות כוננו ב-29 בינואר 2009 בניו יורק בשולי העצרת הכללית של האו"ם. ההסכמים נוסחו במיוחד בערבית.
|-
|
|1976
|בין שתי המדינות נחתם הסכם אחד בלבד: כינון יחסים דיפלומטיים רשמיים ברמה הקונסולרית בין הרפובליקה האסלאמית של איראן לבין הרפובליקה המרוממת של סן מרינו - 30 ביולי 1976.
|-
|
|2003
|בין המדינות נחתם הסכם דיפלומטי אחד, כינון יחסים דיפלומטיים בין הרפובליקה האלג'יראית הדמוקרטית העממית לבין הרפובליקה המרוממת של סן מרינו ברמת השגרירות - 13 בפברואר 2003.
|-
|
|2005
|היחסים שבין טורקיה לבין סן מרינו הם יחסים ידידותיים ללא כל בעיות ומשברים". הקונסוליה הכללית הטורקית במילאנו הואמנה לסן מרינו עד שנת 2005
|-
|
|1995
|שתי המדינות חתמו על הסכם ביטול אשרות ב-16 במאי 1977 ועל הסכם העלאת דרג יחסים ב-21 באפריל 1995.
|-
|
|2002
|היחסים בין שתי המדינות כוננו ב- 6 בספטמבר 2002
|-
|
|2011
|היחסים בין שתי המדינות כוננו ב- 7 באפריל 2011
|-
|
|2004
|סן מרינו ומזרח טימור כוננו את יחסיהן הדיפלומטיים ב-9 בנובמבר 2004.
|-
|
|2003
|היחסים בין שתי המדינות כוננו ב-12 בנובמבר 2003
|-
|
|1971
|שתי המדינות כוננו את יחסיהן הדיפלומטיים ב-8 במאי 1971 אך שיתופי פעולה לא היו בין שתי המדינות עד שנת 2011.
|-
|
|1993
|יחסים הדיפלומטיים שבין סן מרינו לרוסיה כוננו ב-30 בספטמבר 1993.
|-
|
|1899
|היחסים בין השתיים כוננו בשנת 1899 כשסן מרינו חתמה על הסכם הסגרה עם הממלכה המאוחדת.
|-
|
|1995
|אוסטרליה וסן מרינו כוננו את יחסיהן הדיפלומטיים הרשמיים בשנת 1995
|-
|
|1994
|היחסים הדיפלומטיים הרשמיים בין המדינות כוננו ב-6 באוקטובר 1994
|-
|
|1995
|היחסים בין השתיים כוננו ב-1 באוקטובר 1995.
|}

== נציגויות של סן מרינו בעולם ==

* - קונסוליה כללית
* - קונסוליה כללית ושגרירות
* - קונסוליה כללית ושגרירות
* - שגרירות
* - שגרירות
* - קונסוליה כללית
* - קונסוליה
* - קונסוליה
* - קונסוליה
* - קונסוליה כללית
* - שגרירות
* - קונסוליה כללית
* - קונסוליה כללית ושגרירות
* - קונסוליה כללית
* - שתי קונסוליות כלליות
* - קונסוליה
* - שגרירות
* - קונסוליה כללית
* - קונסוליה כללית
* - קונסוליה
* - 10 קונסוליות כלליות ושגרירות
* - קונסוליה וקונסוליה כללית
* - קונסוליה כללית
* - קונסוליה כללית
* - קונסוליה
* - קונסוליה
* - קונסוליה כללית
* - קונסוליה
* - קונסוליה
* - קונסוליית כבוד
* - שגרירות
* - קונסוליה כללית

== נציגויות בסן מרינו ==

* - קונסוליה כללית
* - שגרירות
* - קונסוליה כללית
* - שגרירות
* - קונסוליית כבוד
* - שגרירות.
* המסדר הריבוני הצבאי של מלטה - שגרירות.

== קישורים חיצוניים ==

* 

== הערות שוליים ==

סן מרינו
יחסי בנגלדש–לטביה

יחסי בנגלדש–לטביה הם היחסים הדו-צדדיים שבין הרפובליקה העממית של בנגלדש לבין הרפובליקה של לטביה. בנגלדש הייתה אחת מהמדינות הראשונות בעולם שהכירו בלטביה ב-1991. שתי המדינות כוננו יחסים דיפלומטיים באופן רשמי ב-21 בינואר 1993.

== שיתופי פעולה ==
=== שיתוף פעולה כלכלי ===
בנגלדש היא יצרנית ביגוד, מוצרי רוקחות, מזון ודברים נוספים שלהם פוטנציאל משמעותי בשוק הלטבי. לטביה הסכימה לשלוח משלחות עסקיות לבנגלדש על מנת לבחון דרכים להגדלת הסחר וההשקעות הדו-צדדיות.

=== שיתוף פעולה בתחום החינוך ===
בשנת 2003, נשיאת לטביה לשעבר ואירה ויקה-פרייברגה אמרה כי מגזר החינוך הוא האחד התחומים הראשונים המעוררים עניין בבנגלדש. בנגלדש הציעה לחתום על מזכר הבנות עם לטביה לשיתוף פעולה בעניין השכלה גבוהה, תוך שימת דגש על המדע והטכנולוגיה. כמו כן, שני הצדדים הסכימו ליצור שותפויות לביצוע מחקרים משותפים, הנהגת תוכניות חינוך חלופיות ותוכניות לתואר משותף.

== יחסים פוליטיים ==
ב-2006 הדגיש שר החוץ של לטביה, נורמן פנק, את הדיאלוג הדו-צדדי בין משרדי החוץ של שתי המדינות לשיפור התקשורת והעברת המידע בין שתי המדינות.

ב-2008 שני משקיפים לטביים השתתפו במשלחת של הנציבות האירופית כדי לפקח על הבחירות הכלליות בבנגלדש.

== ביקורים רשמיים ==
שרת החוץ של בנגלדש, דיפו מוני, ערכה ביקור רשמי בריגה בשנת 2012.

== ראו גם ==
* יחסי לטביה–קנדה
* יחסי לטביה–רוסיה
* יחסי איסלנד–לטביה

==קישורים חיצוניים==

== הערות שוליים ==
אוניברסיטת המדינה של יוטה

אוניברסיטת המדינה של יוטה (באנגלית: Utah State University) היא אוניברסיטה ציבורית הממוקמת בלוגאן שבצפון יוטה, ארצות הברית. בסתיו 2017 למדו באוניברסיטה כ-27,000 סטודנטים, מתוכם כ-24,000 לתואר ראשון וכ-3,000 לתארים מתקדמים. כ-23% מהסטונדטים אשר לומדים באוניברסיטה מגיעים מחוץ ליוטה, האחוז הגבוה ביותר במדינה. האוניברסיטה נוסדה במרץ 1888 וקיבלה את שמה הנוכחי בשנת 1957. לאוניברסיטה 159 תוכניות ללימודי תואר ראשון, 83 תוכניות לתואר שני ו-41 תוכניות ללימודי דוקטורט. נכון לשנת 2018, למדו באוניברסיטה כ-149,000 איש מכלל מדינות ארצות הברית וכ-110 מדינות בעולם.

מבין בוגרי האוניברסיטה, ישנם כ-7 זוכי מלגת רודז, זוכה פרס נובל אחד ועמית מקארתור אחד.

כיום (2018), יש באוניבריסטת יוטה כ-9 מכללות אשר עוסקות באמנויות, הנדסה, חקלאות ומדעים יישומיים, מדעי הרוח והחברה, חינוך ומשאבי אנוש, מדעים, עסקים, לימודי תואר שני, ומשאבים טבעיים.

בשנת 2015 מגזין פורבס דיווח כי שכר הלימוד לסטודנט בשנה הוא כ-30,000 דולרים- כמחצית מאוניברסיטאות כגון פרינסטון, הרווארד וייל. המגזין דירג את אוניברסיטת המדינה של יוטה במקום ה-95 מבין האוניברסיטאות הציבוריות, ובמקום ה-137 מבין אוניברסיטאות המחקר.

== היסטוריה ==
בדצמבר 1861 החלו להתגבש תוכניות להקמת מוסדות אקדמיים ביוטה. תוכניות אלו אף אושרו על ידי נשיא ארצות הברית באותה השנה, אברהם לינקולן. בשנים שלאחר מכן החלו לקום מוסדות חקלאיים רבים שלא היוו אקדמיה של ממש. בשנת 1888 הוקמה האוניברסיטה כמכללה לאגרונומיה. בשנת 1890 החלו ללמוד במוסד גם נשים. בשנת 1915 המכללה פיתחה לראשונה גם תוכניות לתואר שני. בזמן מלחמת העולם הראשונה המוסד התפתח משמעותית ונבנו בו מבנים רבים. הקפיצה המשמעותית של האוניברסיטה התרחשה בשנות ה-20 וה-30. בשנת 1928 נפתח בית ספר לחינוך. בזמן מלחמת העולם השנייה (החל ממרץ 1942 והלאה) התקיימו במוסד תוכניות רבות ללימודי אלקטרוניקה עבור צי ארצות הברית. בשנת 1950 החלו לימודי דוקטורט במכללה. בשנת 1957 המכללה הפכה לאוניברסיטה באופן רשמי. לקראת סוף המאה ה-20 הנהלת האוניברסיטה עשתה מאמצים רבים על מנת לשפר את המוניטין של האוניברסיטה ולהפוך אותה לבעלת שם ארצי. בשנים אלו כמות התרומות, המלגות, המענקים והחוזים גדלו באופן משמעותי.

בשנת 2005 נפתחה ספרייה חדשה. בשנת 2012 התקיים מסע ההתרמה הגדול ביותר בתולדות אוניברסיטת המדינה של יוטה, אשר במהלכו נתרמו כ-400 מיליון דולר לאוניברסיטה.

== בוגרים ידועים ==
* הישאם קנדיל
* הארי ריד
* ארתור קרונקויסט
* סטיבן פורד
* כריס סטיוארט

==קישורים חיצוניים==

* 
* 

יוטה
ליברת-כוח

ליברת-כוח היא יחידת מידה לכוח השווה למשקלה של מסה בת ליברה אחת על פני כדור הארץ. היא מקבילה ליחידת קילוגרם-כוח, כי שתיהן מודדות כוח לפי המשקל של יחידת מסה. זאת, בניגוד למערכת היחידות הבין-לאומית (SI), שבה גודלה של יחידת הכוח נגזר (בנוסף על יחידת המסה) מיחידת האורך (מטר) והזמן (שנייה).

יחידת הליברת-כוח שימושית בעיקר בהנדסה במדינות המשתמשות במערכת היחידות האימפריאלית, ובעיקר בארצות הברית וב. 

להלן מספר המרות שימושיות:
* 1 ליברת-כוח ≈ 4.4 ניוטון
:::: ≈ 444,000 דיין
:::: ≈ 0.45 קילוגרם-כוח

קטגוריה:יחידות מידה: כוח